
Parlamentul României

Camera Deputaţilor

Comisia pentru apărare, ordine                                                         Bucureşti, 10.03.2009
publică  şi  siguranţă  naţională                                              
           PL.x 148/2009                                                         

           Nr.32/122
AVIZ

asupra proiectului de Lege pentru aprobarea Ordonanţei de urgenţă a Guvernului   nr. 203/2008 pentru modificarea art. 13¹ din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau care au avut de suferit în urma revoltei muncitoreşti anticomuniste de la Braşov din noiembrie 1987 nr. 341/2004

În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere şi avizare, cu proiectul de Lege proiectului de lege pentru aprobarea OUG nr. 203/2008 pentru modificarea art. 13¹ din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau care au avut de suferit în urma revoltei muncitoreşti anticomuniste de la Braşov, din noiembrie 1987 nr. 341/2004, trimis cu adresa nr. PL.x 148 din 2 martie 2009 şi înregistrat sub nr. 32/122 din 03.03.2009.
În conformitate cu dispoziţiile art.75 din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. Senatul a adoptat acest proiect de lege în şedinţa din 23 februarie 2009.

           Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege, menţionat mai sus, în şedinţa din 10 martie 2009.

Membrii comisiei au examinat proiectul de lege supus avizării, expunerea de motive, precum şi avizul favorabil al Consiliului Legislativ nr. 1382 din 07.11.2008. 

 În urma dezbaterilor Comisia, cu unanimitate de voturi pentru, a hotărât avizarea favorabilă a proiectului de lege cu următorul amendament:
1.  La  articol unic, articolul 131 se completează cu un nou alineat, alin. (2), astfel: 
„ Art. 131.- (1) Sumele aferente plăţii indemnizaţiilor prevăzute de prezenta lege se suportă de la bugetul de stat, prin bugetele Ministerului Muncii, Familiei şi Egalităţii de Şanse, Ministerul Apărării, Ministerul Internelor şi Reformei Administrative şi Serviciului Român de Informaţii.” 
(2) Sumele neachitate până în prezent de către Serviciul Român de Informaţii persoanelor îndreptăţite vor fi plătite în termen de cel mult 90 de zile de la data intrării în vigoare a prezentei legi.”
(Motivaţie: Întrucât modificarea propusă prin ordonanţă nu rezolvă situaţia neplăţii acestor drepturi din martie 2008 şi pentru că prevederile ordonanţei  de urgenţă nu se pot aplica retroactiv decât printr-o prevedere expresă este necesară completarea art. 131
Autor: Comisia pentru apărare)


 În raport de obiectul şi conţinutul său, proiectul de lege face parte din categoria legilor ordinare.
Preşedinte,

Costică CANACHEU
consilier Daria Cotoc

